ປະທານາທິບໍດີ Saleh ເດີນທາງກັບຄືນ ສູ່ເຢເມນແລ້ວ
ປະທານາທິບໍດີເຢເມນ ເດີນທາງກັບຄືນປະເທດແລ້ວ ຈາກການພະຍານໂຕ ທີ່ Saudi Arabia
ປະທານາທິບໍດີເຢເມນທ່ານ Ali Abdullah Saleh ໄດ້ເດີນທາງກັບຄືນປະເທດແລ້ວຫຼັງ ຈາກໄດ້ພັກຟື້ນຈາກການພະຍາຍາມລອບສັງຫານເປັນເວລາເດືອນຢູ່ທີ່ Saudi Arabia ໂທລະພາບຂອງເຢເມນລາຍງານວ່າ ປະທານາທິບໍດີ Saleh ໄດ້ເດີນທາງກັບຄືນປະເທດ ໃນວັນສຸກມື້ນີ້ຈາກນະຄອນຫຼວງຣິຢາດຂອງ Saudi Arabia ບ່ອນທີ່ທ່ານໄດ້ໄປຮັບການ ປິ່ນປົວບາດແຜທີ່ຖືກໄຟໄໝ້ໃນລະຫວ່າງການໂຈມຕີດ້ວຍລະເບີດ ຕໍ່ທຳນຽບປະທານາທິບໍ ດີທີ່ນະຄອນຫຼວງ Sana’a ໃນເດືອນມິຖຸນາຜ່ານມາ ການເດີນທາງກັບຄືນປະເທດຂອງທ່ານ ມີຂຶ້ນໃນຂະນະທີ່ການສູ້ລົບ ລະຫວ່າງກຳລັງທີ່ນິ ຍົມແລະຕໍ່ຕ້ານລັດຖະບານຍັງດຳເນີນຢູ່ຕໍ່ມາເປັນມື້ທີ 6 ລຽນຕິດຊຶ່ງເຮັດໃຫ້ມີຜູ້ເສຍຊີວິດ ແລ້ວເກືອບ 100 ຄົນນັບແຕ່ມື້ວັນອາທິດເປັນຕົ້ນມາ ທ່ານ Saleh ບໍ່ຍອມສະລະອຳນາດທັງໆທີ່ໄດ້ມີການປະທ້ວງມາໄດ້ 8 ເດືອນແລ້ວຊຶ່ງມີ ປະຊາຊົນຈຳນວນຫຼາຍພັນຄົນ ພາກັນເດີນຂະບວນຢູ່ຕາມຖະໜົນຫົນທາງ ຮຽກຮ້ອງໃຫ້ ການປົກຄອງເປັນເວລາ 33 ປີຂອງທ່ານສິ້ນສຸດລົງ ໃນອາທິດນີ້ ສະພາການຮ່ວມມືໃນເຂດອ່າວເປີເຊຍ ທີ່ມີສະມາຊິກ 6 ປະເທດໄດ້ພົບປະ ກັບຮອງປະທານາທິບໍດີເຢເມນທ່ານ Abed Rabbo Mansour Hadi ທີ່ນະຄອນຫຼວງ Sana’a ໃນຄວາມພະຍາຍາມເພື່ອຮື້ຟື້ນແຜນການ ທີ່ໄດ້ຕົກຢູ່ໃນສະພາບບໍ່ໄປບໍ່ມາ ມາ ເປັນເວລາດົນນານແລ້ວນັ້ນທີ່ຮຽກຮ້ອງໃຫ້ປະທານາທິບໍດີ Saleh ມອບອຳນາດໃຫ້ຜູ້ຮອງ ຂອງທ່ານ ທ່ານ Saleh ໄດ້ຕົກລົງຮັບເອົາຂໍ້ສະເໜີດັ່ງກ່າວມາໄດ້ 3 ເທື່ອແລ້ວນັບແຕ່ເດືອນເມສາ ເປັນຕົ້ນມາ ແຕ່ແນວໃດກໍຕາມໃນແຕ່ລະເທື່ອນັ້ນທ່ານໄດ້ປ່ຽນໃຈກ່ອນທີ່ຈະມີການລົງນາມ ໃນຂໍ້ຕົກລົງ